Juhani Aho
Store norske leksikon,Språk og litteratur,Litteratur i verden,Europa,Finlands litteratur
Juhani Aho var en finsk forfatter. Han var den første finske forfatteren som kunne gjøre forfatterskapet til sin eneste inntektskilde.
Aho var prestesønn fra Savolaks, hvorfra han mottok sterke inntrykk av natur og mennesker, og i studietiden ble han sterkt påvirket av de realistiske strømningene i skandinavisk og russisk litteratur. Senere studieopphold i Paris gjorde ham også til en ambassadør for fransk litteratur.Hans første verker var folkelivsskildringer som Rautatie (1884, norsk oversettelse Jernbanen 1889), som trolig er hans mest leste verk. Senere skrev han psykologiske romaner fra middelklassen, Papin tytär (Prestens datter, 1885), Yksin (Ensom, 1890) og Papin rouva (Prestens hustru, 1893). Karakteristisk for Aho er også mindre fortellinger, for eksempel samlingene med Lastuja (Sponer). Han skrev også flere store, romantisk fargede romaner, Panu (1897), Kevät ja takatalvi (Våren og senvinteren, 1906) og Juha (1911).Juhani Aho ble æresdoktor ved Universitetet i Helsingfors i 1917. Et litterært selskap til hans minne ble opprettet i 1948, og det finnes to Aho-museer; i Idensalmi og Träskända.Aho er en av finsk litteraturs bestselgere. Rautatie er solgt i mer enn 400 000 eksemplarer i hjemlandet, mens Juha har passert 100 000 i opplag.De fleste av hans bøker er oversatt til svensk. Les mer i Store norske leksikon Finlands litteratur Eksterne lenker Aho-selskapets hjemmeside Biografiskt lexikon för Finland: biografi Aho i «375 humanister», fra Helsingfors' universitet Petri Liukkonen om Aho på Authors’ Calendar Litteratur Castrén, Gunnar: Juhani Aho, 1922, 2 bind. Svensk Niemi, Juhani: Juhani Aho, 1985, isbn 951-717-391-1. Finsk Cederholm, Per-Erik. Juhani Aho i Sverige : pressmottagande och Nobelpriskandidatur. Stockholm, 2008.